Ernestine Christine Reiske
ಎರ್ನೆಸ್ಟೀನ್ ಕ್ರಿಸ್ಟಿನ್ ರೀಸ್ಕೆ (2 ಏಪ್ರಿಲ್ 1735-27 ಜುಲೈ 1798) ಶಾಸ್ತ್ರೀಯ ಪಠ್ಯಗಳ ಜರ್ಮನ್ ಭಾಷಾಂತರಕಾರರಾಗಿದ್ದರು. ಆಕೆ ಗ್ರೀಕ್ ಸಾಹಿತ್ಯ ಮತ್ತು ಪ್ರಾಚ್ಯ ಭಾಷೆಗಳು ಮತ್ತು ಸಾಹಿತ್ಯದ ವಿದ್ವಾಂಸರಾಗಿದ್ದರು. ಜೀವನಚರಿತ್ರೆ ಎರ್ನೆಸ್ಟೈನ್ ಕ್ರಿಸ್ಟಿನ್ ರೀಸ್ಕೆ ಎರ್ನೆಸ್ಟೈನ್ ಕ್ರಿಸ್ಟಿನ್ ಮುಲ್ಲರ್ ಆಗಿ 2 ಏಪ್ರಿಲ್ 1735 ರಂದು ಜರ್ಮನಿಯ ಸ್ಯಾಕ್ಸೋನಿ-ಅನ್ಹಾಲ್ಟ್ನ ವಿಟ್ಟೆನ್ಬರ್ಗ್ ಜಿಲ್ಲೆಯ ಕೆಂಬರ್ಗ್ನಲ್ಲಿ ಜನಿಸಿದರು. ಆಕೆ ಯಾವುದೇ ಔಪಚಾರಿಕ ಶಿಕ್ಷಣವನ್ನು ಪಡೆಯಲಿಲ್ಲ. ಆಕೆಯ ಕುಟುಂಬವು ಎಲ್ಲಾ ಮಕ್ಕಳ ಶಿಕ್ಷಣವನ್ನು ಭರಿಸಲು ಸಾಧ್ಯವಾಗದ ಕಾರಣ, ಪುತ್ರರಿಗೆ ಕಲಿಯಲು ಅವಕಾಶ ನೀಡಲಾಯಿತು. ಆದರೆ ಆಕೆಯ ಹಿರಿಯ ಸಹೋದರ ಆಕೆಯ ಶಿಕ್ಷಕರಾಗಿ ಕಾರ್ಯನಿರ್ವಹಿಸಿದರು. 1764 ರಲ್ಲಿ ಅವರು ಲೀಪ್ಜಿಗ್ ವಿಶ್ವವಿದ್ಯಾಲಯದಲ್ಲಿ ಅರೇಬಿಕ್ ಅಧ್ಯಯನಗಳ ಪ್ರಾಧ್ಯಾಪಕರಾಗಿದ್ದ ಪ್ರಸಿದ್ಧ ಶಾಸ್ತ್ರೀಯವಾದಿ ಮತ್ತು ಓರಿಯಂಟಲಿಸ್ಟ್ ಜೋಹಾನ್ ಜಾಕೋಬ್ ರೀಸ್ಕೆ (1716-1774) ಅವರನ್ನು ವಿವಾಹವಾದರು. ಆತ ಆಕೆಗೆ ಗ್ರೀಕ್ ಪಾಠಗಳನ್ನು ಕಲಿಸಿದನು. ಆಕೆ ತನ್ನದೇ ಆದ ರೀತಿಯಲ್ಲಿ ಸಮರ್ಥ ಶಾಸ್ತ್ರೀಯ ವಿದ್ವಾಂಸರಾದರು. ಆಕೆಯ ಪತಿಯ ಮರಣದ ನಂತರ, ಆಕೆ ಆತನ ಹಲವಾರು ಕೃತಿಗಳನ್ನು ಪೂರ್ಣಗೊಳಿಸಿದಳು. 1783ರಲ್ಲಿ ಆಕೆ ಆತನ ಆತ್ಮಚರಿತ್ರೆ ದಿ ಲೆಬೆನ್ಸ್ಬೆಸ್ಕ್ರೈಬಂಗ್ ಅನ್ನು ಪ್ರಕಟಿಸಿದರು. ಆಕೆ ತನ್ನದೇ ಆದ ಎರಡು ಸಂಪುಟಗಳನ್ನು ಪ್ರಕಟಿಸಿದರು, ಇದರಲ್ಲಿ ಮುಖ್ಯವಾಗಿ ಲಿಬಾನಿಯಸ್, ಕ್ಸೆನೋಫೋನ್, ಎಪಿಕ್ಟೆಟಸ್ ಮತ್ತು ಇತರರ ಕೃತಿಗಳು ಸೇರಿದ್ದವು. ಇವುಗಳಲ್ಲಿ ಹೆಲ್ಲಾಸ್ (1778) ಮತ್ತು ಜುರ್ ಮೋರಲ್ (1782) ಸೇರಿವೆ. 1798ರ ಜುಲೈ 27ರಂದು ವಿಟೆನ್ಬರ್ಗ್ನ ಕೆಂಬರ್ಗ್ನಲ್ಲಿ ನಿಧನರಾದಾಗ ಆಕೆಗೆ 63 ವರ್ಷ ವಯಸ್ಸಾಗಿತ್ತು. ಉಲ್ಲೇಖಗಳು 1735 ಜನನಗಳು 1798 ಸಾವುಗಳು ಗ್ರೀಕ್ ಭಾಷೆಯ ವಿದ್ವಾಂಸರು ಜರ್ಮನ್ ವಿದ್ವಾಂಸರು ಜರ್ಮನ್ ಪೌರಸ್ತ್ಯವಾದಿಗಳು